
DISPUTATIO  MEDICA 


INAUGURALIS 


DE 


FEBRIBUS  INTERMITTENTIBUS, 


Febres,  quae  per  vicem  impetum  suum  remit¬ 
tunt,  vocantur  Intermittentes,  et  a  Clar.  Cul- 
leno  sic  definiuntur:  “  hebres  miasmate  palu¬ 
dum  ortae,  paroxysmis  pluribus,  apvrexia,  sal¬ 
tem  remissione  evidente  interposita,  cum  exacer¬ 
batione  notabili,  et  plerumque  cum  horrore  ie- 

deuntibus,  constantes.4’ 

,  * 

Febres  intermittentes  secundum  tempu% 

quod  in  circuitu  absolvendo  occupant,  in  Quo- 

a  tidianas, 

tidianas,  Tertianas,  et  Quartanas,  dividuntur* 
et  usque  etiam  ad  Octanas  a  quibusdam  aucto¬ 
ribus  enumerantur,  sed  ultra  quartanas  rarissime 
occurrunt,  et  tertiana  longe  aliis  frequentior 
est. 


Tertiana  regularis  post  quadraginta  octo  ho¬ 
rarum  intervallum,  circiter  meridiem,  plerum¬ 
que  redit.  Quartana  autem  post  elapsas  septua¬ 
ginta  duas  horas,  et  post  meridiem  recurrit. 
Quotidiana  expletis  viginti  quatuor  horis,  et 
semper  mane,  iteraturo 

c 

Febres  intermittentes  saepe  varios  alternarim 
induunt  typos ;  nonnunquam  sub  specie  febris 
continuae  incidunt,  et  paulo  post  in  remittentes 
migrant  \  nunc  tertianae,  nunc  quartanae  typum 
assumunt ;  modo  tempus  accessionis  anticipant, 
rnodo  postponunt. 

V 

In  singulis  accessionibus  tria  notantur  stadia. 
Frigoris  nimirum,  Caloris,  et  Sudoris,  quae  ordi¬ 
ne,  quo  usitatius  occurrunt,  nunc  describenda 

sunt. 


STADIUM 

STADIUM  FRIGORIS. 

/Eger  imprimis  languore,  lassitudine,  ad  mo¬ 
tum  quemcunque  exercendum  impotentia,  os¬ 
cillatione,  et  pandiculatione  allicitur  ;  hxc  signa 
subsequuntur  leve  extremorum  frigus.  Dein 
sensum  frigoris  sub  initio  in  dorso,  dein  in  cor¬ 
pore  toto,  percipit  aeger,  quo  in  tempore  revera 
calet  corpus.  Hebescit  oculorum  acies,  qui  ad¬ 
modum  languidi  nitore  solito  penitus  orbantur; 
facies,  et  extrema  pallescunt,  et  contrahuntur  ; 
externus  corporis  habitus  extenuatur,  et  cutis 
per  totum  corpus  sordida,  et  rugosa  fit,  quasi  fri¬ 
gore  constricta.  Frigoris  sensu  intensiore  facto, 
qui  ad  gradum  74°  *  aliquando  pervenit,  tremit 
maxilla  inferior,  et  universum  corpus  gradatim 
tremoribus  concutitur  ;  apex  narium,  labia,  di¬ 
giti,  et  ungues  praesertim  livescunt.  Fost  frigo¬ 
ris  sensus,  ej usque  effectuum  aliquandiu  conti¬ 
nuationem,  symptomata  leniora  redduntur,  et  fa¬ 
ciei  suffusionibus  calidis  alternantur. 

Frigoris 


*  Vide  Dr  Wilson  on  Febrile  Diseases,  p.  81. 

Frigoris  sensus  aliquando  partem  corporis 
tantum  occupat,  unum  alterumve  artuum  ob¬ 
sidens,  dum  calor  eodem  tempore  forsitan  caete- 
ros  urget,  vel  frigus  superficiem  externam  tan¬ 
tum  prehendit,  dum  viscera  calore  magno  ve¬ 
xantur.  Dolor  articulorum,  capitis,  et  lumbo¬ 
rum,  in  hoc  morbi  stadio  aliquando  supervenit. 

Pulsus,  antea  tardus  et  debilis,  nunc  frequens, 
parvus,  et  nonnunquam  inaequalis  evadit.  Re¬ 
spiratio  crebra  et  laboriosa  fit,  et  tussi  aliquan¬ 
do  comitatur.  Anxietas  circa  praecordia  senti¬ 
tur,  cibi  appetentia  imminuta  est,  sitis  autem  ur¬ 
get,  et  nausea,  materiaeque  biliosae  vomitus  saepe 
accedit.  Hic  vomitus  stadio  frigido  plerumque 
finem  ponit,  et  stadium  caloris  inducit. 

Os,  et  fauces  arescunt,  lingua  albida,  atque 
sordida  est ;  alvus  astringitur  *  urina  si  bili  non 
tincta  fuerit,  nullum  fere  habet  colorem,  nec  se¬ 
dimentum  deponit.  Frigoris  stadio  tumores  in 
corporis  superficie  decrescunt,  et  nonnunquam 
qiiinino  evanescunt,  et  ulcera  saepe  humorem 

fundere 

fundere  desinunt,  et  sudoris  stadio  ad  pristi¬ 
nam  conditionem  redeunt. 

Superficiei  corporis  sensus  imminuitur,  audi¬ 
endi  facultas  haud  raro  obtunditur,  et  menti 
perturbatae  acceditur  delirium,  vel  id  potius 
cui  nomen  inter  medicos  Apoplexia  Febrilis 
est.  Somnolentia  autem  et  stupor  haud  raro 
ad  coma  usque  ingravescunt. 


STADIUM  CALORIS. 

Frigore  gradatim  discedente,  corporis  calor 
praeter  naturam  augetur,  qui  paulatim  per  to¬ 
tum  corpus  diffunditur.  Cutis  nunc  rubra,  ca¬ 
lida,  et  turgida  fit,  adhuc  autem  arida;  eodem- 
que  tempore  facies  rubet,  et  intumescit.  yEger 
de  calore  ardente  conqueritur,  qui  ad  gradurq 
102°,  104°,  vel  etiam  105°  instrumenti  Fahren- 
Ueiti,  saepe  ascendit. 

Pulsus  regularis,  durus,  et  plenus  redditur. 
Respiratio,  etsi  suspiriis  interrupta,  liberior  et 


e 

plenior  fit,  sed  adhuc  frequens  ;  molestus  circa 
praecordia  sensus  multum  sublevatur.  Lingua 
arida,  atque  sordida  cernitur.  Sitis  ingens  est. 
Urina  rubella  demittitur,  sed  nondum  sedimen¬ 
tum  deponit. 

Haud  raro  caput  vehementer  dolet,  ictus  ar¬ 
teriarum  circa  tempora,  tinnitusque  aurium 
nonnunquam  adsunt.  Dolores  articulorum,  dor¬ 
si,  et  lumborum  ingravescunt.  Totius  corporis 
sensus  praeter  modum  acutior  fit,  summa  inquie¬ 
tudo  et  jactatio  aegrum  perpetuo  fatigant,  et 
interdum  etiam  delirium  accedit.  Attentio  va¬ 
ga  et  difficilis  fit,  neque  singulae  rei  detineri  po¬ 
test.  Lux  et  strepitus  molestiam  adaugent. 

Ah  utero,  vel  vasis  haemorrhoidalibus,  a  pul¬ 
monibus,  naso,  vel  etiam  ab  auribus,  aliquando 
erumpit  sanguis,  et  demum  incipit  stadium  su¬ 
doris. 


STADIUM 

STADIUM  SUDORIS. 

Vi  caloris  tandem  evanescente,  sudor  initio 
lenis,  et  imprimis  e  palmis  manuum,  capite,  col¬ 
lo,  et  pectore  promanans,  tandem  copiosus  et 
tepidus  per  totam  corporis  superficiem  spargi¬ 
tur. 

Pulsus  mollior,  plenior,  et  minus  frequens  fit ; 
respiratio  facilis  est  ;  lingua  humida  apparet. 
Sitis  minus  urget.  Urina  rubra  sedimentum 
lateritium  haud  exigua  copia  demittit.  Leni¬ 
untur,  et  restituuntur  omnes  alia;  functiones, 
codemque  tempore  dejectiones  liquidae  et  biliosae 
occurrunt. 


^Eger  nunc  placidum  somnum  ultro  petit ; 
e  quo  si  excitatus  fuerit,  de  languore,  et  de  fati¬ 
gatione  conqueritur.  Mox  redit  cibi  appeten¬ 
tia,  omnes  febriles  motus  brevi  penitus  conqui¬ 
escunt,  et  plena  succedit  apyrexia.  Languor, 
et  debilitatis  sensus,  solummodo  remanent. 

Stadium 


8 


&E  FEBRIBUS  INTERMITTENTIBUS* 


Stadium  quartanae  frigidum  longius,  quam 
tertianas  ;  hujus  vero  stadium  longius  quam  quo¬ 
tidianae  est.  Omnium  horum  stadia  calida  or¬ 
dinem  prorsus  contrarium  sequuntur.  Stadium 
quotidianae  frigidum  quamvis  brevissimum  sit, 
Stadium  tamen  calidum  atque  paroxysmus  lon¬ 
giora  sunt.  Quartanae  stadium  frigidum  est 
longissimum,  calidumque  brevissimum,  tertia¬ 
nae  inter  utrumque. 


Haud  rara  sunt  exempla,  in  quibus  a  norma 
solita  deflectunt  intermittentes,  ut  unum  alter- 
timve  morbi  stadium  vix  conspiciatur,  vel  om¬ 
nino  absit.  Hoc  de  stadio  frigido  *  maxime 
verum  est.  Nonnunquam  tamen  caloris,  et  su¬ 
doris  stadia,  una  superveniunt.  Ordo  stadiorum, 
quamvis  rarissime,  omnino  invertitur,  et  pa¬ 
roxysmus  sudore  incipiens,  frigoris  denuo  finem 
habet  f . 

Bilis 


*  Vide  Dr  Cleghorn  on  the  Diseases  of  Minorca, 
— Senac,  de  Febribus. 

t  ^  ide  Burserius,  Institut.  Med.  Pract. — Schek« 
Kius,  Observat.  Med.  Rariores. 

Bilis  evacuationes  copiosae,  epistaxis,  diar¬ 
rhoea,  sudores  profusi,  vel  urina  copiosa,  et  tur¬ 
bida,  febres  intermittentes  solvere  aliquando  ob¬ 
servata  sunt,  ct  cohiberi  non  debent,  si  tantum 
moderatione,  et  conditionibus  benignis  acce¬ 
dant. 


Aliquando  dolor  capitis,  coma,  delirium,  vel 
singultus,  per  intervalla  statuta  recurrentia,  uni¬ 
cum  est  febrium  intermittentium  indicium,  i  is- 
demque  remediis  plerumque  cedunt,  vel  sine 
horum  usu,  solito  paroxysmi  tempore  peracto 
sponte  recedunt. 

Quaedam  signa  febres  intermittentes  aliquan¬ 
do  comitantur,  quae  vel  sola  adsunt,  vel  ita  in¬ 
valescunt,  ut  solita  morbi  indicia  vix  conspici- 
antur.  Inter  hujusmodi  symptomata,  Ophthal¬ 
mia,  pneumonia,  phrenitis,  hepatitis,  rheuma¬ 
tismus,  podagra,  hemicrania,  cholera,  dysente¬ 
ria  #;  et  alia  bene  multa,  annumeranda  sunt. 

b  Febres 


*  Dr  Cr.EGiioRN  on  Ilie  Diseases  of  Minorca. 

Febres  intermittentes  aliis  morbis  saepe  com¬ 
plicantur,  quae  vel  praegrediuntur,  vel  iis  super- 
veniunt,  ita  ut  ex  his  febribus  originem  duxisse 
videantur.  In  regionibus  coeli  fervidioris,  visce¬ 
rum  inflammationes,  et  obstructiones,  diarrhoea, 
dysenteria,  icterus,  et  hydrops,  in  locis  frigidis, 
dolores  rheumatici  frequentius  febres  intermit¬ 
tentes  comitantur. 

Intermittentes  epilepsiae,  hysteriae,  melan¬ 
choliae,  et  aliis  morbis  supervenientes,  eos  quan¬ 
doque  persolvunt. 

Hae  febres  vere,  autumnove  aggrediuntur,  eo 
Vernalium,  et  Autumnalium  nomina  sibi  n actae 
sunt.  Quarum  febres  vernales  ardentiores  sunt, 
et  ad  diathesin  phlogistieam,  autumnales  vero 
ad  putredinem  tendunt. 


PROGNOSIS* 

PROGNOSIS. 

Prognosis  praecipue  impetu,  et  diuturnitate 
paroxysmorum,  tempore  quo  morbus  permanse¬ 
rit,  constitutione,  atque  moribus  praeviis  aegri 

In  regionibus  frigidis  perraro  sunt  lethales  ; 
iunestus  tamen  exitus,  potius  e  morbis  sequelis, 
veluti  anasarca,  ascitide,  ictero,  viscerum  ob¬ 
structionibus,  quam  morbo  ipso  repetendus  est. 
In  plagis  vero  calidioribus,  ubi  si  diu  extiterit, 
aut  medicamentis  idoneis  repugnabit  morbus,  et 
praecipue  si  ei  supervenerint  viscerum  abdomi¬ 
nalium  obstructiones,  scirrhositas,  et  caetera,  spes 
minus  quam  in  frigidis  affulget. 


Febris  ad  continuam  magis  accedans,  cutis 
semper  calida  et  arida,  pervigilium,  debilitas 

extrema, 

extrema,  proclivitate  ad  svncopem  sub  conatu 
positionem  erectam  assumendi  indicata,  sensus 
in  regione  epigastrica  doloris  calorisque  magni, 
una  cum  intermissionibus  brevibus,  et  indistinc¬ 
tis,  periculum  magnum  indicant. 

Delirium  ferox, aut  coma,  maxime  si  inter  pri¬ 
ma  morbi  indicia  advenerit,  magna  circa  praecor¬ 
dia  anxietas,  pulsus  frequens,  debilis,  et  abnormis, 
dolor  capitis  vel  lumborum  vehemens,  respiratio 
crebra,  et  laboriosa  ;  si  his  accedant  facies  palli¬ 
da  et  collapsa,  abdomen  tumidum,  tensum,  du¬ 
rum,  et  molestum  tactu,  tonsillarum  tumor ; 
alvus  insigniter  adstrieta,  aut  diarrhoea  colliqua- 
tiva,  praecipue  cum  odore  foetido,  extremorum 
frigiditas,  macularum  crebra  eruptio  urtica- 
tionem  similium,  urina  fusca,  et  graveolens,  et 
denique  lingua  internaque  pars  oris  arefacta, 
nigra,  atque  sordida;  haec  omnia  conditionem 
morbi  periculosissimam  constituunt 

Si  evacuationes  grana  catTaea  referentes,  ab 
ore  vei  apo  reddantur,  quae  una  cym  urina  in¬ 


scie 

§cie  elabantur ;  si  sanguis  e  naso  perparce,  et 
guttatim  profluat ;  si  aeger  supinus  cubans,  gra- 
datim  ad  imum  lecti  delabitur;  si  floccos 
colligere,  et  res  imaginarias,  quas  ante  oculos 
volitare  putat,  appetere  observatur ;  si  tendinum 
subsultus,  et  alia  mortis  signa  nunc  etiam  va¬ 
leant,  de  morbi  exitu  infausto  dubitare  non  pos¬ 
sumus. 

Contra  vero,  si  ab  initio  paroxysmi  lenes  sint, 
in  apyrexia  nulla  paroxysmi  vestigia  remane¬ 
ant,  si  corpus  sudore  calido  et  universali  hu- 
mectetur,  pulsus  magis  regularis,  et  lingua  hu- 
mida,  atque  mundior  fiant  ;  morbum  si  bene 
sustineat  aeger,  et  somnum  ultro  petat  ;  si  symp¬ 
tomata  morbida  gravissima  minus  urgeant  ;  si 
cibi  appetentia  redeat,  et  concoctio  bene  peracta 
fuerit;  si  urina  turbida  sedimentum  album, 
vel  subrubrum  deponat ;  si  sanguis  e  naso  fluxe¬ 
rit  copiosus,  et  phlegmonum  multorum  in  parti¬ 
bus  corporis  diversis  eruptiones  appareant  ;  et 
denique  si  omnes  animi,  corporisque  functiones 
ad  pristina  salutis  munera  rite  obeunda  valeant, 


spe 

spe  tunc  optima  de  convalescentia  aegri  celeri^ 
et  perfecta  frui  possumus. 


CADAVERUM  SECTIO» 

SectiOxNe  eorum,  qui  hoc  morbo  correpti 
fuerunt,  viscera  nunc  thoracica,  nunc  abdomina¬ 
lia,  modo  vero  utraque  inflammata^  ulcerata,  et 
omnino  corrupta,  et  putrefacta  sese  obtulere. 
Intestina  aliquando  materia  nigra  et  viscida  ob¬ 
ducuntur.  Horum  superficiei  externa  nonnum¬ 
quam  lympha  coagulata  tecta,  et  adhaesiones  in» 
ter  viscera  vicina  adoperta  sunt. 


Venae,  et  arteriae  magnae,  sanguine  nigro  tur¬ 
gescunt.  Omentum,  ac  mesenterium  sspe,  vel 
prorsus  corrupta,  vel  eoioris  fusci  apparent,  et 
aliquando  in  iis  videntur  tumores.  Jecur,  ef 
lien  pailida,  atque  tumescentia,  hic  mollior,  ad-, 
modum  flaccidus,  vitiatus,  et  sanguini  coagulato, 

membranaquq 

membranaque  involuta  similius,  et  nonnunquam 
quatuor  aut  quinque  libras  pendens  ;  illud  so¬ 
lito  durius,  et  in  statu  suppurationis  adhaesiones, 
atque  junctiones  praeter  naturales  laciens,  inter¬ 
dum  observata  fuerunt,  bellis  vesica  bile  dis¬ 
tenta  patet.  Pancreas  aliquando  mole  augetur, 
et  indurescit. 

Ventriculus  intestinaque  proxima  simul  ma¬ 
teria  fellea  implentur.  Glandulae  mesentericae 
sa?pe  tabuisse  videntur.  Et  obstructiones  poly¬ 
pis  similes,  in  venae  portarum  ramis  aliquando 
apparent. 


Pulmones  inflammationis,  rarissime  vero  gan¬ 
grenae,  indicia  ostendunt.  Adhaesiones  quoque 
inter  pulmones  et  pleuras,  non  raro  formantur, 
aliisque  in  exemplis  suppurasse  hoc  viscus  ap¬ 
paruit. 


CAUSjF. 

CAUSiE. 


Causae  usitatius  in  Pr  ce  disponent  es,  et  Exci¬ 
tantes  dividuntur. 

Quodcunque  directe,  aut  indirecte  debilitatem 
inducit,  et  irritabilitatem  corporis  auget,  corpus 
ad  hunc  morbum  suscipiendum  proclivius  red¬ 
dit  :  hinc  animi  affectiones  deprimentes,  sicut 
timor,  moeror,  &c.  diaeta  tenuis,  pervigilium  in 
locis  frigidis  et  humidis,  fatigatio,  praecipue  ex¬ 
ercitatione  magna  sub  soli  ardente  inducta,  eva¬ 
cuationes  solitae  praeter  ordinem  profusae,  vel 
retentae,  vita  sedentaria,  stimulantium  abusum, 
venus  nimia,  frigus,  aut  calor  immodicus,  cra¬ 
pula,  aei  nocturnus  in  regionibus  soli  propin¬ 
quis,  et  in  locis  paludosis,  Eurus,  et  alia  bene 
inulta,  inter  causas  praedispositionem  inducentes 
enumeranda  sunt 


Medici 

Medici  fere  omnes  nunc  de  causa  excitanti 
consentiunt.  Sunt  enim  effluvia  e  locis  paludo¬ 
sis  et  vegetabilibus  putrefactis  prodeuntia,  quae 
febres  intermittentes  excitant ;  et  vix  ulla  un¬ 
quam  nota  fuit  intermittens  epidemica,  quae  ad 
hunc  fontem  referri  non  possit. 

De  natura  propria  vero,  vel  elementis  chemi- 
cis  hoc  venenum  constituentibus,  progressu  sci¬ 
enti®  nostrae  praesenti, nihilomnino  pro  comperto 
habemus.  Sunt  nonnulli,  qui  id  gas  carbore- 
tum  hydrogenium  esse  existimantur.  Et  Dr  B. 
Franklin  originem  febrium  intermittentium 
hujus  aeris  impulsui  attribuit  *. 

Febres  intermittentes  eos,  qui  ea  semel  labo¬ 
raverunt,  ad  recidivam  maxime  pronos  relin¬ 
quit,  quae  dispositio  etiam  per  totum  vitae  de¬ 
cursum  remanet,  et  vento  sicciore  ab  oriente 
acrius  spirante,  vel  aliis  causis,  sicut  subita  tem¬ 
pestatum  mutatione,  defatigatione,  et  aliis,  quae 

c  ad 


Mde  Philosophical  Works,  vol.  ii.  p.  132. 

ad  causas  pnudisponentes  jam  relegatas  fuerunt : 
maxime  invalere  solet. 

Eurus  ad  relapsum  hunc  morbum  perpessos, 
mirum  in  modum  proclives  reddit,  et  non  so¬ 
lum  febris  recidivam  efficit,  sed  etiam  eodem 
perflante,  intermittentes  difficilius  sanantur. 

Aer,  et  rores  nocturni,  praesertim  in  regioni¬ 
bus  calidis,  miasmatum  vim  plurimum  inten¬ 
dere  videntur.  Mens  depressa  ad  has  febres 
excitandas  multum  confert;  affectus  contra,  qui 
animum  erigunt,  corpus,  utcunque  defatigatum, 
ab  omnibus  morbi  causis  incolume  praestant. 
Hinc  milites  dum  in  regionibus  admodum  insa¬ 
lubribus  bellum  acriter  gerunt,  secunda  vale¬ 
tudine  saepe  frumitur ;  si  autem  ad  hiberna  red¬ 
eant,  morbis  gravissimis  adoriuntur  *. 


Sunt, 


%  Dr  Blane  s  Observations  on  the  JDiseases  of  Sea> 


meri. 

Sunt,  qui  lunam *  *  in  hanc  febrem  imprimis 
haud  lenem  exercere  vim  credunt  ;  ct  alii  hunc 
morbum  contagio  f  propagari  posse  sentiunt; 
rarissime  autem,  si  unquam,  has  causas  in  regio¬ 
nibus  frigidis  agnoscit. 


CURATIO. 

H/EC  dupliciter,  scilicet  remediis  durante  pa¬ 
roxysmo,  ac  deinde  dum  fit  remissio,  adhiben¬ 
dis,  peragenda  est ;  illa  ad  symptomata  miti¬ 
ganda,  hxc  ad  morbum  penitus  tollendum,  ac¬ 
commodata  sunt. 


JDc 


*  Dr  LiniVs  Thesis.  —  Dr  Jackson\j  Account  of  the 
Diseases  of  Jamaica. — Dr  Ualfour,  on  the  Inlluence 
of  the  Moon  in  Fevers,  p.  11. 


*  Vide  Trnka,  Historia  Febrium  Intermittentium. 

De  remediis  in  stadio  f  rigido  preebendis. — -Pa¬ 
roxysmo  incipiente,  aeger  in  lecto  calido  ponen- 

♦ 

dus  est,  et  stragulis  bene  tegi  debet ;  potus  calidi 
diluentes,  sicut  decoctum  avenae,  vel  oryzae,  et 
alia  ad  sitim  extinguendam,  quantitate  qua  non 
opprimatur  ventriculus,  concedendi  sunt.  Non¬ 
nulli  diluentium  usum  stadio  frigido  omnino  ve¬ 
tant,  nisi  eo  consilio,  ut  vomitus  promoveatur  ; 
cavendum  autem  est  a  stimulantibus,  ut  vino, 
&c.  Balneum  quoque  calidum,  et  pediluvium, 
a  quibusdam  medicis  maxime  laudantur. 

Emetica  ad  brevius  stadium  frigidum  redden¬ 
dum  maxime  pollent,  quae  ventriculum,  et  ca¬ 
nalem  alimentarium  sordibus  liberant,  et  actioni 
remediorum  efficacissimorum,  quae  postea  ad¬ 
hiberi  oportet,  plane  auxiliantur.  Emetica  an- 
timonialia,  et  praecipue  tartris  antimonii,  et  po- 
tassae,  prae  omnibus  optima  habenda  sunt.  Si 
vomitus  sponte  occurrat,  fluida  diluentia  tepida 
plerumque  sufficient. 

Opii  tinctura  ad  triginta,  aut  quadraginta 
guttas,  sub  paroxysmi  initio  exhibita,  cum  ae¬ 
grotus 

grotus  de  sensu  frigoris  in  dorso  queritur,  et 
brevibus  intervallis  iterata,  a  clar.  Trotter *  * 
laudibus  ad  coelum  extollitur. 

Si  coma,  aut  delirium  adsint,  caput  abraden¬ 
dum,  eique  vesicatorium  applicandum  est  f. 

Compressio  vasorum  humeri  dextri,  et  femo¬ 
ris  sinistris,  vel  vice  versa,  paroxysmi  initio  ad¬ 
mota,  ab  ingenioso  chirurgo  Georgio  Kejllie 
multum  laudatur. 

De  medicamentis ,  tjucc  in  stadio  secundo  pr di¬ 
scribenda  sunt, — Hoc  morbi  stadium  si  fieri  pos¬ 
sit,  quam  maxime  breviandum,  et  sudor  promo¬ 
vendus  et.  Hoc  consilio  diluentia,  emetica  parva 
dosi,  et  varia  sudorifica,  veluti  sales  neutri,  pul¬ 
vis 


*  Vide  Dr  Trotter^s  Medicina  Nautica,  vol.  i. 
p.  316. 

*f*  Dr  WilsojTs  Treatise  on  Febrile  Diseases. 

+  Vide  Dr  Duncan\s  Medical  Commentarics  for 
the  years  1794  and  1797. 

vis  ipecacuanbae  et  opii,  oxidum  antimonii  cum 
phosphate  calcis  (olim  pulvis  Jacobi),  tartris 
antimonii  cum  ipecacuanha,  in  dosibus  nauseam 
excitantibus,  adhibenda  sunto 

Potus  frigidi,  acido  sulphurico  grate  acidu- 
lati,  et  medicamenta  refrigerantia,  sicut  nitras 
potassae  in  aqua  solutum,  aliquando  multum 
prosunt. 

Opium,  paroxysmo  calido  incipiente,  secun¬ 
dum  Lindi  #  sententiam,  adhiberi  oportet,  quod 
statim  paroxysmo  finem  inponit,  et  sudorem  co¬ 
piosum  inducit;  hoc  consilio  tincturae  ejus  gut¬ 
tae  triginta,  quadraginta,  vel  etiam  quinquaginta, 
assumendae  sunt.  Obstipatio,  quae  opio  ali¬ 
quando  inducitur,  usu  olii  ricini,  rhei  palmati, 
vel  ex  vini  aloetici  uncia  una  cum  opio  adhibita, 
sublevanda  est.  Si  calor  stabilis  et  ardens  sit, 
balneo  frigido,  aut  tepido,  secundum  aegri  sen¬ 
sum,  uti  licet. 

Si 


*  Vide  I)r  Linds  Essay  on  the  Diseases  of  Hot  Cli- 
mates,  p.  313. 

Si  corpus  sit  plenum,  et  copia  sanguinis  nimia 
exuberet,  si  pulsus  validus  et  durus,  facies  rubra, 
capitis,  pectoris,  vel  lateris  dolor  et  delirium  ad¬ 
sint  ;  ad  sanguinis  detractionem  decurrendum 
est,  quee  sa>pe  paroxysmum  solvit.  Cavendum 
est  sanguinem  nunquam  mittere  nisi  in  stadio 
ealido,  vel  apyrexia. 

Sanguis  caute  detractus  haud  parum  auxilii 
SvL-pe  in  intermittentibus  vernalibus  alFcrt,  in 
regionibus  frigidis  et  temperatis,  praesertim  in 
tertianis,  et  ubi  diathesis  inflammatoria  invalet. 

Si  stadium  calidum  diu  permanserit,  atque 
viscera  oppressa  fuerint,  cathartica  lenia,  potius 
autem  in  apyrexia,  adhibenda  sunt. 

Si  sudorem  promovere  necesse  sit,  diluentibus 
et  cardiacis  mitioribus  utendum  est,  qui  tamen 
s»  nimius  erumpat,  quia  ad  morbum  pertinacio¬ 
rem  reddendum,  ad  viscerum  obstructiones  fa¬ 
ciendas,  et  proclivitatem  ad  hydropem  indu¬ 
cendam  aptus  est,  indusia  et  stragula  sa-pe  mu- 
* 

tando,  cCgrumque  frigidulum  asservando,  reprimi 

debet  \ 

debet ;  sed  aeri  gelido  subita  expositio,  utpote 
recidivae  febris  periculum  augent,  cavenda  est. 

De  medendi  ratione  sub  apyrexicE  tempore. — - 
Haec  curationis  pars  maximi  est  momenti,  nam 
a  remediis  tunc  adhibitis,  atque  aliis  rebus  ob¬ 
servandis,  curatio  tota  praecipue  pendit. 

Inter  omnia  medicamenta  ad  hunc  morbum 
medendum,  cinchona  officinalis  primum  locum 
habet. 

Si  pulsus  validus,  plenus,  et  praecipue  durus, 
facies  suffusa,  dyspnoea,  praesertim  si  haec  symp¬ 
tomata  doloribus  rheumaticis,  vel  pneumonia 
comitentur,  vel  alia  inflammationis  indicia  ad¬ 
fuerint,  cinchonam  adhibere  non  oportet,  donec 
sanguinis  detractio,  vel  aliae  evacuationes  praeces¬ 
serint.  Cinchona  tunc,  secundum  effectum  in 
ventriculum  inductum,  assumenda  est,  et  scru¬ 
puli  duo  vel  drachmas  duae,  secunda  quaque 
hora  intermissionis  tempore,  et  sub  forma  qua 
minime  laedatur  ventriculus,  adhibendce  sunt. 


De 

De  tempore,  quo  cinchona  officinalis  dari  de¬ 
beat,  alia  alii  medici  opinantur.  A  multis  sta- 
tim  post  paroxysmum,  atque  per  brevia  inter¬ 
valla,  donec  redit  febris,  parva  dose  praebetur  ; 
ab  aliis  autem  per  paucas  horas  solum  ante  pa¬ 
roxysmi  adventum,  atque  dosibus  majoribus 
idem  fit:  si  apyrexia  brevis  fuerit,  et  ingens  ad¬ 
sit  debilitas,  ad  hoc  remedium  etiam  in  stadio 
sudoris  decurrendum  est. 

Cum  alvus  cinchona  nimis  citatur,  exiguae 
opii  doses  vel  quodvis  medicamentum  astrin¬ 
gens,  una  cum  illo  remedio  dentur.'  Cum  al¬ 
vus  tafda  evadit,  huic  incommodo  parva  rhei, 
jalapae,  vel  olei  ricini  quantitate,  optime  subve¬ 
nitur. 

Praeter  cinchonam  officinalem  aliae  substan¬ 
tiae  utiles  censentur,  veluti  Cinchona  Jamaicen- 
sis,  Cinchona  Caribbaea,  Angustura,  cortex 
Telicherensis,  et  Salicis  albae,  Swietenia  febri- 
fuga,  quae  omnes  in  febribus  intermittentibus 
fugandis  utiles  repertae  sunt.  Cinchonae  quo¬ 
que  e ilee tum  adjuvare  existimantur  Aristolochia 

d  'serpentaria, 

serpcntaria,  Alliam  sativam,  Arnica  montana, 
et  alia.  Piares  res  amarae  atque  astringentes 
adhibendae  sunt,  ut  Artemisia  absinthium,  Cen¬ 
taurea  benedicta,  Anthemis  nobilis,  Gentiana 
lutea,  cortex  Querci  roboris,  Quercus  cerris,  et 
alia  bene  multa.  Multae  quoque  substantiae 
aromaticae,  sicut  camphora,  myrrha,  moschus, 
et  alia  sunt  remedia  satis  idonea. 

Varia  metalla,  sicut  ferrum,  zincum,  hydrar- 
gyrus,  cuprum,  et  medicamenta  diversa  ex  his 
parata,  subinde  eum  fructu  usurpata  fuere  ;  ar¬ 
senicum  autem  in  hoc  morbo  adhibitum,  effectus 
forsitan  fortiores,  quam  ullum  aliud  remedium 
parit.  Solutio  arsenicalis,  (sub  forma  Doctore 
I.  owler  inventa),  hujus  medicamenti  usui 
maxime  accommodata  est.  Pars  granlt  octava 
oxidi,  vel  solutionis  Fowlerianae  guttae  dum, 
qum  ad  duodecim  augeri  potest,  multum  prod¬ 
est. 


Vomitus,  tormina,  ventriculi,  intestinorum, 
capitisque  dolores,  sudores,  et  tremores,  parvis 
etiam  exiguis  dosibus  quamvis  caute  datis,  non- 


n unquam 

nunquam  oriri  solent.  H;ec  vitia  occurrentia, 
solum  intermissione  arsenici,  aut  opii  parvis 
dosibus  cum  illo  conjuncti,  aut  remediis  laxan¬ 
tibus,  atque  emeticis  praebitis,  removeri  possunt. 

In  diaeta  his  febribus  rite  instituenda,  ad  ven¬ 
triculi  stadium  plurimum  respicere  interest, 
quoniam  dyspepsia  saepissime  morbi  comes  est, 
vel  e  remediis  ad  eum  fugandum  necessario  as¬ 
sumptis,  proveniat.  Si  adsit  debilitas  extrema, 
cibus  nutriens,  modicus  vini  Madeircnsis  vel 
Lusitani  usus,  vel  cerevisiae  fortis,  vel  alius  li¬ 
quoris  fermentati,  concedendi  sunt. 

Cum  vires  concoctrices  multum  imminuantur, 
ad  remedia  dyspepsiae  accommodata,  confugien¬ 
dum  est.  Vinum  rubrum  aqua  probe  dilutum, 
modice  assumendum  est. 

p 

His  autem  parum  proficitur,  nisi  exercitatio 
sub  dio  concurrat;  gradus  ejus  et  genus,  pro 
aegri  viribus,  et  habitu,  variari  oportet.  Prae 
omnibus  aliis  exercendi  generibus,  gestatio,  et 
navigatio,  majora  commoda  afferre  videntur. 

Frictio 

Frictio  illarum  loco,  commode  substitui  potest. 
Nec  minus  interest  in  hoc  morbo  quam  in  aliis, 
advertere  admodum  quo  mens  exerceatur. 

Navigationem  brevem  indies  facere,  robori 
restituendo  multum  favebit.  Si  haec  fieri  non 
possit,  aeger  ad  regionem  salubriorem  se  mo¬ 
vere,  et  exercitatione  levi  uti,  sub  aere  puro,  ju¬ 
beretur. 

Si  vero  loci  mutatio  effici  non  possit,  tunc 
omni  modo,  quo  possumus,  halitus  noxios,  qui 
aegrum  circundant,  imminuere  debemus.  Hoc 
consilio,  ventilatio  quam  liberrima  semper  ser¬ 
vanda  est.  Cubiculum  aegri  saepe  gaze  nitroso, 
ut  a  Doctore  C.  Smith  *  praeceptum  est,  fumi¬ 
gari  debet. 

Acetum  aromaticum,  aliaque  aromatica,  circa 
lectum  aegri,  *vel  in  ejus  cubiculo,  spargenda 
sint.  Alvi  dejectiones  e  cubiculo  aegri  statim 
amoveri  debent. 

4* _ _  _ „ ,  . 

*  Vide  EfFects  of  Nitrous  Vapour, 


FINIS. 


